Tom Sandberg

Tom Sandberg () er ein norsk, tidlegare kombinertrennar. Han vart verdsmeister i øvinga i 1982, og olympisk meister i same i 1984, vinnar av verdscupen i kombinert i 1984, dessutan verdsmeister i lagtevling i kombinert i 1984. Sandberg vann ni av ti norske meisterskap i kombinert i tiårsperioden 1975-84. Han representerte Mo Skilag.

Karriere
Sandberg slo gjennom allereie som 18-åring då han vann kombinertrennet i Holmenkollen i 1974, same året fekk han sølv i junior-EM. Året etter vart han europameister for junior i Lieto og tok sitt fyrste av i alt ni senior-noregsmeisterskap i øvinga, med god margin til toaren Pål Schjetne.

I sin OL-debut i 1976 vart Sandberg nummer åtte i Innsbruck og beste nordmann. Same sesongen vart han nummer to i både Lahti og Svenska skidspelen, begge gongane slått av den sterke finnen Rauno Miettinen. Åra 1977-79 heldt han fram med å kome på pallen i dei store nordiske kombinerttevlingane, utan å gå heilt til topps.

Sandberg vart nummer fire under OL i Lake Placid. Under VM i Oslo i 1982 vann han den individuelle tevlinga etter ein spennande sluttspurt, der han kom i mål berre 0,2 sekund framom Konrad Winkler, og 0,9 sekund føre Uwe Dotzauer, begge frå Aust-Tyskland. I lagtevlinga kom Noreg på bronseplass, for laget tevla Hallstein Bøgseth, Espen Andersen og Sandberg.

Sandbergs store jubelår var 1984, då han vart olympisk meister i Sarajevo. Ein månad etter leikane sikra han Noreg VM-gull i lagtevlinga i kombinert i Rovaniemi, saman med Geir Andersen og Hallstein Bøgseth. Den same sesongen sigra Sandberg i verdscupen, fyrste sesongen verdscupen i kombinert vart arrangert.

Sandberg vart tildelt 'Nordland fylkes kulturpris' og Morgenbladets Gullmedalje i 1984. Tidlegare hadde han fått Olavstatuetten i 1982 og Holmenkollmedaljen i 1983.

Besteplasseringar i internasjonale meisterskap og renn
1974: Vinnar i Holmenkollen
1975: Nr 12 i Holmenkollen
1976: Nr 2 i Falun og i Lahti, nr 3 i Holmenkollen. Nr 8 i vinter-OL i Innsbruck
1977: Nr 3 i Falun
1978: Nr 2 i Falun og nr 3 i Holmenkollen. Nr 7 ski-VM i Lahti
1979: Nr 2 i Falun 
1980: Nr 4 i vinter-OL i Lake Placid
1981: Nr 12 i Holmenkollen
1982: Gullmedalje under ski-VM i Holmenkollen, bronse i lagtevlinga 
1983: Nr 2 både i Lahti og i Holmenkollen.
1984: Gullmedalje under vinter-OL i Sarajevo, verdscupsiger i Štrbské pleso, nr 2 både i Falun og i Holmenkollen

Medaljar og besteplasseringar i noregsmeisterskap
Ski-NM 1974: Bronsemedalje i Selbu
Ski-NM 1975: Gullmedalje i Rælingen
Ski-NM 1976: Gullmedalje på Fåvang
Ski-NM 1977: Gullmedalje på Vang, bronsemedalje i normalbakken same staden
Ski-NM 1978: Gullmedalje på Konnerud
Ski-NM 1979: Gullmedalje i Steinkjer
Ski-NM 1980: Gullmedalje i Asker
Ski-NM 1981: Nr 6 i Rælingen
Ski-NM 1982: Gullmedalje på Raufoss
Ski-NM 1983: Gullmedalje i Mo
Ski-NM 1984: Gullmedalje i Hof
Ski-NM 1987: Nr 8 på Vang
Ski-NM 1991: Nr 7 i Misvær

Kjelder
 Sportsboken, aktuelle årgangar
Tom Sandberg i fis-ski.com

Norske kombinertløparar
Noregsmeistrar i kombinert
Verdsmeistrar i kombinert
Olympiske meistrar for Noreg
Vinnarar av Holmenkollmedaljen
Vinnarar av Aftenpostens Gullmedalje
Kongepokalvinnarar i skiidrett
Norske deltakarar under vinter-OL 1976
Kombinertløparar under vinter-OL 1976
Norske deltakarar under vinter-OL 1980
Kombinertløparar under vinter-OL 1980
Medaljevinnarar under vinter-OL 1984
Norske deltakarar under vinter-OL 1984
Kombinertløparar under vinter-OL 1984
Folk frå Rana